АҞӘА, ԥхынҷкәын 1 – Sputnik, Бадри Есиава. Ахәырма аҽаҩра 40 процент рҟынӡа араион аҿы ирзымҭикәа иаанхеит ҳәа Sputnik иазеиҭеиҳәеит Гәдоуҭа араион ақыҭанхамҩа аусбарҭа аиҳабы Иури Кәарцхьиа.
Кәарцхьиа иҳәеит, уи мзызны иаиуз аурыс-аԥсуа ҳәааҿы аԥҟара ҿыцқәа ралагалара иҟарҵаз ауадаҩрақәа роуп ҳәа.
"Ахәырма аӡәгьы игом. Саргьы исҭааит, аишьыкьқәа ирҭаҵаны хәымш аахәаҩ сизыԥшын, аха дцәырымҵит. Маҷ-маҷ иԥхасҭахоит. Асеиԥш аҭагылазаашьа здысҳәало аҳәаа аусуроуп", - иҳәоит иара.
2020 шықәсазы Гәдоуҭа араион аҿы 5 000 тонна рҟынӡа ахәырма рҭааит. Ҵыԥх акәзаргьы уи еиҵамкәа иҟан. Араион аҿы ахәырма ахьеиҭаҳау аҭыԥқәа 185 гектар рҟынӡа инаӡоит.
Аԥснытәи ауааԥсыра раалыҵ аҭира ауадаҩра аҵалеит Шәачатәи аҳазалхырҭа Краснодартәи аҳазалхырҭа ианаларҵа ашьҭахь.
Иаку Евразиатәи аекономикатә комиссиа аӡбра инақәыршәаны Аԥснынтәи Урыстәылаҟа уаҩԥсык имоуп азин адекларациа ада 25 кьыла аалыҵ ахигарц.
Убри аан атауар ахьынтәааигаз азы аурыс-аԥсуа ҳәааҿы асанитартә маҵзура ирырҭо асертификат имазароуп.
АҞӘА, ажьырныҳәа 22 – Sputnik. COVID-19 зцәа иалаз ҩыџьа апациентцәа рыԥсҭазаара иалҵит Гәдоуҭатәи ахәышәтәырҭаҟны ажьырныҳәа 20 рзы ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Акоронавирустә инфекциа ззышьақәырӷәӷәаз 1938 шықәса рзы ииз ахаҵеи 1953 шықәсазы ииз аԥҳәыси рыԥсҭазаара иалҵит. Адиагноз хада - "акоронавирустә инфекциа ҿыц".
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 127-ҩык, рҭагылазаашьа бааԥсуп 35-ҩык, ибжьаратәуп - 45-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 37-ҩык апациентцәа, Очамчыра ирхәышәтәуеит 22-а, Тҟәарчалтәи ахәышәтәырҭаҿы - 15-ҩык, Гагратәи ахәышәтәырҭаҿы - 20-ҩык, Аҟәатәи амобилтә госпиталь аҟны ишьҭоуп акоронавирус зыдбалоу 62-а апациентцәа.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 10984-ҩык ыҟоуп, ргәы бзиахеит 8898-ҩык, рыԥсҭазаара иалҵит 156-ҩык.
"Гагра раион аҭагылазаашьа даара ицәгьоуп. Ари ахьҭақәа иҟаз ирацәаны авариақәа ҟалеит. Иахьа алашара ажәлар ироуртә иҟаҳҵеит. Аҟәа имҩаԥысит аилацәажәара. Урыстәылантәи шаҟа мегаватт ҳауа ҳара инаҳхуеи ҳаинаалом, аԥкрақәа ҳрылагоит. Раионцыԥхьаӡа ишашаны ирырҭеит, шаҟа-шаҟа иԥктәу. Аподстанциа аиҳабы сареи иахьҳарцәо, ишҳарцәо, ишыҟахҵо, уаха иҳаӡбароуп. Амаининг аус аанаҳамкылар, еиҭа ҳаицәахар ҳәа сшәоит", - ҳәа еиҭеиҳәеит Аиба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: